Source: http://www.praznovce.sk/vseobecne-zavazne-nariadenia.phtml?id_menu=29952&module_action__345451__id_vzn=13443
Timestamp: 2019-10-19 14:32:13+00:00

Document:
Schválené: 30.5.2014
Účinnosť: 15.6.2014
obce Práznovce č. 2/2014
o niektorých podmienkach držania psov na území obce Práznovce
Obecné zastupiteľstvo obce Práznovce podľa ustanovenia § 6 ods. 1 zákona Slovenskej národnej rady č. 369/1990 Zb. o obecnom zriadení v znení neskorších predpisov a na základe § 3 ods. 6, § 4 ods. 5, § 5 ods. 1 a § 6 ods. 3 zákona č. 282/2002 Z.z., ktorým sa upravujú niektoré podmienky držania psov /ďalej len "zákon"/ sa uznieslo na tomto všeobecne záväznom nariadení /ďalej len "nariadenie"/:
/1/ Podmienky držania psov ustanovuje osobitný zákon.1/
/2/ Toto nariadenie sa vydáva za účelom ustanovenia niektorých podrobností týkajúcich sa držania psov na území obce Práznovce /ďalej len "obec"/.
/3/ Toto nariadenie sa nevzťahuje na služobných psov používaných podľa osobitných predpisov.2/
/1/ Pre účely tohto nariadenia sú verejnými priestranstvami všetky miesta vo vlastníctve obce Práznovce, ktoré slúžia na verejné užívanie, ako napr.
a/ miestne komunikácie, námestia, cesty, chodníky, parkoviská, priestranstvá,
b/ mostíky, mosty, schodiská, rampy,
c/ parky, parkové úpravy a zatrávnené plochy pri komunikáciách, cintoríny a iné pietne miesta,
d/ detské ihriská, trhoviská, športoviská, areály organizácií obce, školských , predškolských zariadení a pod.
/2/ Spoločnými priestormi sú priestory obytných domov, dopravných prostriedkov, obchodov, pohostinstiev a iné priestory kde sa pohybujú alebo zhromažďujú ľudia.
/1/ Evidenciu vedie obecný úrad.
/2/ Do evidencie sa zapisuje:
a/meno a priezvisko a adresa trvalého pobytu držiteľa psa alebo názov a adresa firmy a meno a priezvisko štatutárneho zástupcu /PO,FO oprávnená na podnikanie/,
b/miesto držania psa, ak sa nezhoduje s miestom trvalého pobytu držiteľa psa,
c/evidenčné číslo psa,
d/tetovacie číslo alebo údaj o čipovaní psa, ak ho pes má
e/vek psa,
f/plemeno psa,
g/účel držania psa,
h/úhyn,strata psa,
i/zmena evidencie psa,
j/skutočnosť, že pes pohrýzol človeka bez toho, aby bol sám napadnutý alebo vyprovokovaný, ak sa nepoužil v nutnej obrane, alebo v krajnej núdzi3/
/3/ Držiteľ psa uvedie údaje podľa odseku 2 do tlačiva, ktoré mu poskytne obecný úrad.
/4/ Obecný úrad vydá držiteľovi psa bezodplatne evidenčnú známku /ďalej len "známka"/. Na známke je uvedené evidenčné číslo psa, názov obce Práznovce.
/5/ Známka je kruhového tvaru žltej farby, známka nebezpečného psa má červenú farbu.
/6/ Známka psa /vrátane nebezpečného psa/ musí byť zavesená na obojku psa alebo prsnom postroji, pes ju musí mať na sebe a je neprenosná na iného psa.
/7/ Ten, kto psa vedie, je povinný preukázať kontrolnému orgánu známkou totožnosť psa.
/8/ Obec Práznovce vydá držiteľovi psa, ktorý jej oznámil odcudzenie, zničenie alebo stratu známky náhradnú známku za odplatu 1,50 eur.
/9/ Pri zmene evidencie psa je pôvodný držiteľ povinný obci Práznovce vrátiť evidenčnú známku psa.
/10/ Ak pes pohrýzol človeka bez toho, aby bol sám napadnutý alebo vyprovokovaný, ak sa nepoužil v nutnej obrane alebo krajnej núdzi3/, je túto skutočnosť držiteľ psa, alebo ten kto psa vedie povinný oznámiť obci Práznovce a vrátiť jej známku. Obec vydá držiteľovi takéhoto psa známku nebezpečného psa.
/1/Vodiť psa na verejné priestranstvá a na miesta so zákazom voľného pohybu psov možno len na vôdzke, bezpečne pripevnenej na obojku alebo prsnom postroji. Pevnosť vôdzky a jej dĺžka musí byť primeraná psovi a situácii tak, aby bolo možné psa ovládať v každej situácii.
/2/ Osoba, ktorá psa vedie alebo nad ním vykonáva dohľad, je povinná na požiadanie kontrolných orgánov, uvedených v tomto nariadení, preukázať totožnosť psa evidenčnou známkou.
/3/ Držiteľ psa je povinný umožniť osobe, ktorú pes pohrýzol, nahliadnuť do dokladu o očkovaní psa.
/1/ Voľný pohyb psov je umožnený v nehnuteľnostiach držiteľa psa, pokiaľ sú bezpečne ohradené tak, aby bolo zabránené jeho úniku.
/2/ Zakazuje sa voľný pohyb psov na verejných priestranstvách na celom území obce Práznovce.
/1/Zakazuje sa vstup so psom:
a/na cintorín a pietne miesta,
b/na trhovisko,
c/na detské ihrisko, pieskoviská a voľne prístupné športoviská a do priestoru v okruhu 10m od nich,
d/na plochy reprezentačnej verejnej zelene a verejnej parkovej zelene,
e/do areálov a priestorov školy a školského zariadenia,
f/do ostatných miest označených nápisom"Zákaz vstupu so psom"
/2/Zákaz vstupu so psom sa nevzťahuje na psov so špeciálnym výcvikom2/ s výnimkou vstupu na miesta uvedené v odseku 1 písm.c/. Zákaz vstupu sa ďalej nevzťahuje na psov používaných súkromnými bezpečnostnými službami podľa osobitného zákona a psov používaných pri záchranných prácach a pri plnení úloh civilnej ochrany.
/1/Ten, kto psa vedie, je povinný bezodkladne po znečistení verejného priestranstva odstrániť psie výkaly z verejného priestranstva a uložiť ich na určené miesto.
/2/Určeným miestom na zber psích výkalov sú odpadkové koše na komunálny odpad rozmiestnené obcou na verejných priestranstvách ako aj zberné nádoby alebo kontajnery na zmesový komunálny odpad.
Kontrolu dodržiavania ustanovení tohto nariadenia vykonáva obec Práznovce prostredníctvom starostu obce, poverených zamestnancov obecného úradu, poslanci obecného zastupiteľstva a členovia verejnoporiadkovej komisie, hlavná kontrolórka obce Práznovce.
Odchyt túlavých a zabehnutých psov
/1/Odchyt túlavých a zabehnutých psov vykonávajú vo verejnom záujme na zabezpečenie ochrany fyzických osôb pred ohrozením ich života a zdravia odborne spôsobilé osoby vyškolené podľa § 6 ods. 2 písm. ap/zákona č. 39/2007 Z.z., s ktorými má obec uzatvorenú zmluvu.
/2/Obec oznámi vopred spôsobom v mieste obvyklým dátum a čas odchytu psov, aby si majitelia psov mohli týchto zabezpečiť pred odchytom.
/3/O odchyte psov vedie obecný úrad evidenciu, ktorá obsahuje dátum odchytu, miesto odchytu, záznam o rase psa, jeho správaní, o identifikačnej známke, prípadne iných charakteristických okolnostiach odchytu.
/4/Majiteľ je oprávnený a povinný prevziať si odchyteného psa, ak sa preukáže jeho vlastníctvo.
/5/Pri nájdení alebo strate psa je osoba ktorá túto skutočnosť zaznamenala povinná ju bezodkladne oznámiť obecnému úradu.
/1/Obec ukladá pokuty za priestupky uvedené v § 7 ods. 1 a 2 zákona. Výnos pokút za priestupky, ktoré prejednáva obec sú príjmom rozpočtu obce.
/2/Za priestupok podľa odseku 1 a odseku 2 písm. a/ až c/ zákona možno uložiť pokutu do 165 eur a za priestupok podľa odseku 2 písm. d/ až f/ možno uložiť pokutu do 65 eur.
/3/ Na priestupky a ich prejednávanie sa vzťahuje všeobecný predpis o priestupkoch.§ 11
/1/Toto nariadenie bolo schválené Obecným zastupiteľstvom v Práznovciach dňa 30.05.2014.
/2/Toto nariadenie nadobúda účinnosť 15-tym dňom od jeho zverejnenia.
VzN zverejnené od................... do........................
1/ Zákon č. 282/2002 Z.z., ktorým sa upravujú niektoré podmienky držania psov v znení zákona č. 102/2010 Z.z.
2/Napríklad zákon NR SR č. 171/1993 Z.z. o Policajnom zbore v znení neskorších predpisov, zákon č. 4/2001 Z.z. o Zbore väzenskej a justičnej stráže v znení neskorších predpisov, zákon č. 124/1992 o Vojenskej polícii v znení neskorších predpisov, zákon SNR č. 564/1991 Zb. o obecnej polícii v znení neskorších predpisov, zákon č. 652/2004 Z.z. o orgánoch štátnej správy v colníctve a o zmene a doplnení niektorých zákonov v znení neskorších predpisov, zákon NR SR č. 255/1994 Z.z. o poľnej stráži v znení zákona č. 571/2007 Z.z.
3/§ 24 a 25 Trestného zákona
4/Zákon SNR č. 372/1990 Zb. o priestupkoch v znení neskorších predpisov

References: § 6
 § 3
 § 4
 § 5
 § 6
 § 6
 § 7